b'\n_START_ARTICLE_\nJestive gljive\n_START_PARAGRAPH_\n\xd0\x88\xd0\xb5stive gljive su one koje se upotrebljavaju u ljudskoj prehrani.\n_START_SECTION_\nPovijest\n_START_PARAGRAPH_\nLjudi su upotrebljavali gljive u prehrani jo\xc5\xa1 u doba Babilonaca, starih Egip\xc4\x87ana, ali i Indijanaca. Upotrebljavali su ih i u Kini,Japanu i Sjevernoj i Ju\xc5\xbenoj Koreji prije nekoliko tisu\xc4\x87a godina, ne samo u kulinarstvu, ve\xc4\x87 i zbog ljekovitosti pojedinih vrsta. Stari filozofi su jela pripremljena od gljiva nazivali "carskom hranom", pa \xc4\x8dak i "hranom bogova".\n_START_SECTION_\nHranjivost\n_START_PARAGRAPH_\nGljive se upotrebljavaju gotovo u svim svjetskim kuhinjama zbog ugodnog ukusa, ali i bogatstva potrebnih tvari. Poput drugih \xc5\xbeivih bi\xc4\x87a, gljive se najve\xc4\x87im dijelom sastoje od vode (75-93%) i proteina (2,5-7%), ali su va\xc5\xbeni i njihovi drugi sastojci: ugljikohidrati, neki minerali (posebno je va\xc5\xbena prisutnost fosfora), k\xd0\xb0\xd0\xbe i vitamini. \xd0\xa2\xd0\xb0ko\xc4\x91er, aromati\xc4\x8dni sastojci \xc4\x8dine da gljive mogu biti za\xc4\x8din jelima i dosta podi\xc4\x87i njihovu kvalitetu.\n_START_SECTION_\nPriprema\n_START_PARAGRAPH_\nGljive se brzo kvare, posebno u toplim mjesecima, pa njihova priprema po\xc4\x8dinje jo\xc5\xa1 na terenu. Preporuka je da se skupljaju u korpama od pletenog pru\xc4\x87a ba\xc5\xa1 zato da bi se sprije\xc4\x8dilo kvarenje. Ljeti ih treba jesti istog dana kada su ubrane.'